nvidia/miracl-vision huggingface dataset:
राष्ट्रीय जलविज्ञान संस्थान, रूड़की

राष्ट्रीय जलविज्ञान संस्थान (अंग्रेज़ी: National Institute of Hydrology (NIH)) 1979 भारत सरकार के जल संसाधन मंत्रालय के अन्तर्गत एक सोसायटी है जो जलविज्ञान के क्षेत्र में कार्यरत एक अनुसंधान संस्थान है। इसका मुख्यालय रुड़की में स्थित है और १९८७ से कार्यरत है। इस संस्थान का उद्देश्‍य जलविज्ञान के समस्‍त पहलुओं पर वैज्ञानिक कार्यों में सहयोग देने के साथ-साथ व्‍यवस्‍थित रूप से इनका समन्‍वयन तथा प्रसार करना है। संस्‍थान का मुख्‍यालय रूड़की (उत्‍तराखंड) में स्‍थित है तथा बेलगांव, जम्‍मू, काकीनाडा एवं सागर में इसके चार क्षेत्रीय केंद्र तथा गुवाहटी एवं पटना में दो बाढ़ प्रबंधन अध्‍ययन केंद्र स्‍थित हैं।
सिक्किम स्काउट्स

सिक्किम स्काउट भारतीय सेना पर आधारित और सिक्किम राज्य से सम्बंधित रेजिमेंट है। 2013 में इसे बनाया गया और 2015 में चालू कर दिया गया। यह सबसे कम उम्र की भारतीय सेना रेजिमेंट है। इस रेजिमेंट को लद्दाख स्काउट्स और अरुणाचल स्काउट्स की तर्ज पर गठित किया गया था। पहाड़ी सीमा क्षेत्र पर इसे तैनात किया गया है और यह सीमा रक्षा व पहाड़ युद्ध को समर्पित है। लगभग एक सदी के लिए एक ब्रिटिश राज्य और फिर भारतीय संरक्षित क्षेत्र रहने के बाद, सिक्किम 1975 में भारत का एक राज्य बन गया। यह क्षेत्र चीन के साथ 222 किमी (138 मील) की सीमा साझा करता है। चीन ने स्पष्ट रूप से सिक्किम को सन् 2000 तक एक भारतीय राज्य के रूप में नहीं पहचान था  और सिक्किम के सबसे उत्तरी हिस्से को जिसे भारत "फिंगर एरिया" के रूप संदर्भित करता है पर अपना दावा करता रहा। भारत-चीन युद्ध के दौरान सिक्किम की सीमा पर भी कुछ लड़ाई देखी गयी। 1967 के दौरान भी चोल विवाद पर अनेक झड़पें हुईं।2008 में , वहाँ छोटी घुसपैठ और झड़पों हुई थीं। 2014 तक की जानकारी अनुसार भारतीय सेना और भारत-तिब्बत सीमा पुलिस (आईटीबीपी) की कई इकाइयाँ सिक्किम में तैनात हैं। ऐतिहासिक दृष्टि से, इन सैनिकों को स्थानीय आबादी से नहीं बल्कि भारत के अन्य भागों से तैयार किया गया है। रेजिमेंट शुरू में एक बटालियन के रूप में की बनाई थी, और इसका भविष्य विस्तार आबादी के छोटे आकार की के कारण सीमित है। पहली बटालियन की योजनागत ताकत 934 है, जिसमें 28 कमीशन प्राप्त अधिकारी, 44 जूनियर कमीशंड ऑफिसर और 862 जवानों हैं।  2015 में दूसरी बटालियन भी बनायी जा रही है।रेजिमेंट में ज़्यादातर(लगभग 85%) सैनिक सिक्किम से ही हैं। सिक्किम स्काउट 11 गोरखा राइफल्स के साथ संबद्ध(जुड़ी हुई) है, और उनका झंडा व प्रतीक चिह्न ही प्रयोग करती है।  सिक्किम स्काउट्स के सैनिकों को पहाड़ युद्ध की रणनीति में प्रशिक्षित किया जाता है। रेजिमेंट के सदस्यों में ज्यादातर स्थानीय लोगों हैं, और सिक्किम के पहाड़ी इलाके में जीवित रहने के लिए, पूर्व आवश्यक कौशल के साथ काफी परिचित हैं। उनके प्रशिक्षण में उन्हें युद्ध के आधुनिक तरीके व सैन्य अनुशासन सिखाया जाता है। भारतीय सेना को अतिरिक्त लाभ है, वे अधिक आसानी से स्थानीय लोगों से जानकारी प्राप्त कर सकते हैं, क्योंकि वे एक ही संस्कृति के हैं और एक ही भाषा बोलते हैं।  रेजिमेंट को सिक्किम की सीमाओं, व विशेष रूप से चीन के साथ लगी उच्च पहाड़ी दर्रों वाली उत्तर-पूर्वी सीमा की रखवाली का काम सौंपा जाएगा।  जबकि भारतीय सेना की अन्य इकाइयाँ अस्थायी रूप से सिक्किम में आती रहेंगी जो कि भारत में विभिन्न ठिकानों के बीच होने वाले उनके रोटेशन का एक हिस्सा है। सिक्किम स्काउट स्थायी रूप से सीमा पर तैनात हैं, और उसके सदस्य अपने पूरे कैरियर में उसी राज्य में रहेंगे।
तुर्कीयाई

तुर्कीयाई' का बोध इन में से किन्हीं एक शब्दों से हो सकता है:
अलीगढ़ (फ़िल्म)

अलीगढ़ एक भारतीय हिन्दी फ़िल्म है, जिसका निर्देशन हंसल मेहता ने किया है। यह कहानी श्रीनिवास रामचन्द्र सिरस के जीवन पर आधारित है, जिसे नौकरी से उनके समलैंगिक होने के कारण हटा दिया गया था। इस फ़िल्म का प्रदर्शन भारत में 26 फरवरी 2016 में होगा। यह कहानी उत्तर प्रदेश के एक विश्वविद्यालय की सच्ची घटना पर आधारित है। जिसमें श्रीनिवास रामचन्द्र सिरस (मनोज बाजपई) मराठी पढ़ाते थे। लेकिन जब उनके समलैंगिक होने का पता चलता है तो उन्हें वहाँ से हटा दिया जाता है। इस फिल्म का निर्माण उत्तर प्रदेश के कई स्थानों में किया गया। जिसमें अलीगढ़, आगरा, बरेली और ग्रेटर नोएडा शामिल है।
निशागांधी पुरस्कार

निशागांधी पुरस्कार (मलयालम : നിശാഗന്ധി പുരസ്കാരം) केरल सरकार के पर्यटन विभाग के एक वार्षिक पुरस्कार है। यह नृत्य और संगीत के क्षेत्र में कलाकारों को सम्मानित किया है। पुरस्कार में 150000 रुपए, प्रशस्ति पत्र और प्रतिमा किया जाता है। यह हर साल जनवरी में निशागांधी महोत्सव के हिस्से के रूप में सम्मानित किया है। पुरस्कार समारोह तिरुवनन्तपुरम में कनकक्कुन्नु पैलेस में निशागांधी थिएटर मैदान पर जगह लेता है। पुरस्कार के लिए राष्ट्रीय और अंतरराष्ट्रीय स्तर में त्योहार लोकप्रिय बनाने के लिए पेश किया गया था। नृत्यांगना मृणालिनी साराभाई को 2013 में पहला पुरस्कार सम्मानित किया गया। हिंदुस्तानी संगीतकार ललित जे राव और भरतनाट्यम् कलाकार पद्मा सुब्रमण्यम अगले वर्षों में पुरस्कार जीत लिया है।  2016 में इस पुरस्कार के सबसे हाल ही प्राप्तकर्ता प्रसिद्ध संगीत निर्देशक इलैयाराजा है।
स्कैंडिनेवियाई पहाड़

उत्तरी स्वीडन में आहक्का पर्वत स्कैंडिनेवियाई पहाड़ (Scandinavian Mountains) या स्कैंडेस (Scandes) उत्तरी यूरोप के स्कैंडिनेवियाई प्रायद्वीप पर स्थित एक पर्वतमाला है। हालांकि यह पहाड़ियाँ अधिक ऊँची नहीं हैं फिर भी कुछ स्थानों पर यह अचानक बहुत गहरी खाईयाँ प्रस्तुत करती हैं। विषेशकर पश्चिमी छोर में इनकी उत्तरी सागर के साथ लगी खाईयाँ 'फ़्योर्ड' के नाम से विश्वप्रसिद्ध हैं। यह पर्वतमाला १,७०० किमी तक चलती है और ३२० किमी चौड़ी है।
विदारी नवप्रवर्तन

वह नवप्रवर्तन जो नया बाजार और नया नेटवर्क निर्मित करता है और अन्ततः वर्तमान बाजार और नेटवर्क को छिन्न-भिन्न करके बाजार में स्थापित अग्रणी कम्पनियों को हटा देता है, उसे विदारी नवप्रवर्तन (disruptive innovation) या विदारी प्रौद्योगिकी (डिस्रप्टिव टेक्नॉलॉजी) कहते हैं। उदाहरण :
हेरमान बूरहावे

हेरमान बूरहावे (Hermann Boerhaave, सन् १६६८ - १७३८) पूरे यूरोप में प्रसिद्ध डेनमार्क का चिकित्साविद, वनस्पतिविज्ञानी, इसाई मानतावादी था। वह नैदानिक शिक्षा का संस्थापक तथा कभी-कभी आधुनिक शरीरक्रियाविज्ञान का जनक भी माना जाता है। (अपने शिष्य, अल्ब्रेट फॉन हालर, के साथ)। उसका सिद्धान्त था- 'सरलता सत्य की पहचान है।' हेरमान का जन्म लाइडन (Leiden) के निकट वूरहूट (Voorhout) में हुआ था। लाइडन में शरीरक्रिया विज्ञान और हार्डरविक में आपने चिकित्सा शास्त्र की शिक्षा प्राप्त की। लाइडन के विश्वविद्यालय में आप वनस्पति तथा चिकित्सा शास्त्रों के प्राध्यापक, विश्वविद्यालय के रेक्टर तथा व्यावहारिक चिकित्सा एवं रसायन विज्ञान के प्रोफेसर रहे। १७वीं शताब्दी तक चिकित्सा विज्ञान की पढ़ाई केवल पुस्तकों तक ही सीमित रहती थी। रोगी से उसका कोई संबंध नहीं रहता था। सन् १६३६ में लाइडन में प्रथम बार रोगी को शैय्या के पास खड़े होकर अध्ययन का प्रारंभ हुआ तथा बूरहावे का इस प्रकार के प्रथम महान् अध्यापक होने का श्रेय प्राप्त है। इन्होंने इस क्षेत्र में इतनी प्रसिद्धि प्राप्त की कि चीन के एक अधिकारी द्वारा लिखा पत्र, जिसपर पते के स्थान पर केवल 'सेवा में यशस्वी बूरहार्वे, यूरोप के चिकित्सक' लिखा था, भेजा गया और वह सीधे बूरहावे के पास जा पहुँचा। उनके शिष्यों में पीटर महान भी थे। चिकित्सा शास्त्र के अध्यापन के आधुनिक तरीकों का आरंभ बूरहावे से हुआ। ये 'इंस्टिट्यूशोंस मेडिसि' (सन् १७०८), एफोरेज़्मी डी काग्नासेंडिस एट क्यूरंडिस (सन् १७०९), जिसपर जेरार्ड फॉन स्वीटेन ने पाँच खंडों में टीका लिखी थी, तथा अन्य महत्व की पुस्तकों के प्रणेता भी थे।
बहुरूपता

पदार्थ विज्ञान में बहुरूपता (polymorphism) किसी ठोस पदार्थ के एक से अधिक रूप या क्रिस्टल ढांचे में हो सकने की क्षमता को कहते हैं। उदाहरण के लिये कोयला, ग्रेफाइट और हीरा तीनों कार्बन के ही बहुरूप हैं। इसी तरह कैल्साइट और ऐरागोनाइट दोनों कैल्सियम कार्बोनेट के बहुरूप हैं। प्रकृति में बहुरूपता कई पदार्थों में देखी जाती है और रासायनिक तत्वों के स्तर पर यह अपरूपता (allotropy) से सम्बन्धित है।
अकाल बोधन

अकाल बोधन (बंगाली : অকাল বোধন) देवी के एक अवतार दुर्गा मां की पूजा की जाती है। यह मुख्यतः बंगाल में की जाती है।  अकाल बोधन आश्विन माह में की जाती है।
जाट आरक्षण आंदोलन

जाट आरक्षण आंदोलन फरवरी 2016 में उत्तर भारत के जाट लोगों (विशेषकर हरियाणा राज्य में) द्वारा किए गए हिंसक विरोध प्रदर्शनों की एक श्रृंखला थी। जिनमें वे अपने समुदाय के लिए अन्य पिछड़ा वर्ग (ओबीसी) का दर्जा मांग रहे थे।  पुलिस और दर्शकों ने विरोध प्रदर्शन के शुरुआती चरण को शांतिपूर्ण बताया लेकिन बाद में यह जाट समुदाय के नेतृत्व में हिंसक दंगों में बदल गया, खासकर रोहतक शहर में। 12 फरवरी से शुरू होकर, जाटों ने रेलवे लाइनों और सड़कों को अवरुद्ध करके आरक्षण के लिए अहिंसक विरोध प्रदर्शन किया, जबकि गैर-जाटों ने उनकी मांगों का विरोध करते हुए जवाबी विरोध प्रदर्शन किया। 18 फरवरी को, गैर-जाट प्रदर्शनकारियों के एक समूह ने 2016 के जेएनयू देशद्रोह विवाद के खिलाफ प्रदर्शन कर रहे वकीलों के एक समूह के साथ हिंसक झड़प कर दी, उन्होंने वकीलों को जाट समझ लिया। बाद में उनका जाट छात्रों से भी टकराव हुआ। उसी दिन पुलिस ने कथित तौर पर नाकाबंदी खुलवाने की कोशिश के दौरान रोहतक में कुछ जाट छात्रों की पिटाई कर दी. पुलिस ने एक बॉयज़ हॉस्टल पर भी छापा मारा और कथित तौर पर जाट छात्रों के साथ मारपीट की, यह घटना कैमरे में कैद हो गई और सोशल मीडिया पर प्रसारित हो गई। इन घटनाओं के बाद पूरे हरियाणा में अंतरजातीय हिंसा की कई घटनाएं हुईं।
टेस्ट क्रिकेट में सबसे ज्यादा शतक लगाने वालों की सूची

टेस्ट क्रिकेट में अब तक भारत के पूर्व बल्लेबाज़ सचिन तेंदुलकर शीर्ष पर है उन्होंने कुल ५१ शतक लगाये।
शेर-ए-बांग्ला राष्ट्रीय क्रिकेट स्टेडियम

शेर-ए-बांग्ला राष्ट्रीय क्रिकेट स्टेडियम (अंग्रेजी : Sher-e-Bangla National Cricket Stadium (SBNCS; बांग्ला: শের-ই-বাংলা জাতীয় ক্রিকেট স্টেডিয়াম) जो किमीरपुर स्टेडियम के नाम से भी जाना जाता है , एक राष्ट्रीय क्रिकेट मैदान है जो कि बांग्लादेश के मीरपुर ढाका में स्थित है। मैदान में लगभग २६,००० तक दर्शक बैठ सकते हैं।
ओवर (क्रिकेट)

ओवर जिसे अंग्रेजी में भी (over) कहा जाता है ,क्रिकेट मैचों का एक छः गेंदों का कोष्ठक होता है  जिसमें एक गेंदबाज लगातार छः गेंदे फैंकता है फिर जैसे ही छः गेंदे पूरी हो जाती है तब अंपायर ओवर बोल देता है। इसके बाद नया गेंदबाज गेंदबाजी करने आता है। सबसे पहले क्रिकेट मैचों में १८८८ के आसपास एक ओवर में ४ गेंदे ही फैंकी जाती थी लेकिन १९७८ के बाद से अभी तक एक ओवर में छः गेंदे ही फैंकी जाती है।
विकेट

विकेट एक अंग्रेजी भाषा का शब्द है जिसका उल्लेख आमतौर पर क्रिकेट नामक खेल में किया जाता है।
राउंड-रॉबिन प्रतियोगिता

राउंड-रॉबिन प्रतियोगिता (या सभी मैच खेलने का टूर्नामेंट/प्रतियोगिता) एक प्रतियोगिता का नियम है, जिसमें प्रत्येक प्रतियोगी टीम अपने पूरे मैच खेलती है। ये प्रारूप आमतौर पर क्रिकेट में ही प्रयोग किया जाता है।
एक दिवसीय अंतरराष्ट्रीय क्रिकेट के कीर्तिमानों की सूची

एक दिवसीय अंतरराष्ट्रीय क्रिकेट जिसे अंग्रेजी में (वनडे/ODI) के नाम से जाना जाता है। इस प्रारूप में प्रायः पूर्ण सदस्यता वाली राष्ट्रीय क्रिकेट टीमें खेलती हैं। एक दिवसीय अंतरराष्ट्रीय क्रिकेट में वर्तमान में 50 ओवर रखे गए गए हैं हालांकि पूर्व में 55 तथा 60 ओवरों के मैच खेले जाते थे जो बाद में 50 ओवरों के कर दिए गए। एक दिवसीय अंतरराष्ट्रीय क्रिकेट का पहला मैच ऑस्ट्रेलिया बनाम इंग्लैंड के बीच जनवरी १९७१ को खेला गया था।  वनडे क्रिकेट अर्थात एक दिवसीय अंतरराष्ट्रीय क्रिकेट में सबसे ज्यादा शतक तथा सबसे ज्यादा रन बनाने का रिकॉर्ड भारतीय क्रिकेट टीम के पूर्व खिलाड़ी सचिन तेंदुलकर के नाम है , सचिन ने कुल १८,४२६ बनाए है।  जबकि सबसे ज्यादा विकेट लेने का श्रेय श्रीलंका क्रिकेट टीम के मुथैया मुरलीधरन को जाता है। इनके अलावा सबसे ज्यादा लगातार मैच जीतने का रिकॉर्ड ऑस्ट्रेलिया क्रिकेट टीम का है जिन्होंने लगातार २१ मैच जीते थे और लगातार सबसे हारने वाली टीम बांग्लादेश है जो लगातार २७ मैच हारी थी।  व्यक्तिगत कीर्तिमानों में सचिन तेंदुलकर और मुथैया मुरलीधरन के अलावा रोहित शर्मा का नाम भी आता है जिन्होंने एक दिवसीय अंतरराष्ट्रीय क्रिकेट 3 दोहरे शतक लगाए तथा एक मैच में सबसे ज्यादा रन भी इन्होंने ने ही बनाए है जो २६४ रन बनाए थे। गेंदबाजी में श्रीलंका क्रिकेट टीम के चमिंडा वास ने १९ रन देकर ०८ विकेट लिए थे। एक ओवर में सबसे ज्यादा रन दक्षिण अफ्रीका के हर्शल गिब्स ने ३६ रन बनाए है तथा सबसे तेज शतक एबी डी विलियर्स ने मात्र ३१ गेंदों पर बनाया है। टीम संकेत चिह्न बल्लेबाज़ी संकेत चिह्न गेंदबाज़ी संकेत चिह्न वर्तमान के खेल रहा/रही है सीज़न अंतिम बार अद्यतन किया गया : ०४ मार्च २०१६ अंतिम अद्यतन: ०४ मार्च २०१६ अंतिम अद्यतन: ४ मार्च २०१६†ये मैच जो ६० ओवरों के थे। अंतिम अद्यतन : ४ मार्च २०१६  अंतिम अद्यतन : ५ मार्च २०१६ अंतिम अद्यतन : ०५ मार्च २०१६ अंतिम अद्यतन: ०५ मार्च २०१६ अंतिम अद्यतन : ५ मार्च २०१६ अंतिम अद्यतन : ०६ मार्च २०१६ अंतिम अद्यतन : ०६ मार्च २०१६ रोहित शर्मा || 2007-वर्तमान अंतिम अद्यतन : ०६ मार्च २०१६ अंतिम अद्यतन : ०६ मार्च २०१६ अंतिम अद्यतन : ०९ मार्च२०१६ कुंजी: अंतिम अद्यतन :१५ मार्च २०१६ अंतिम अद्यतन: २१ मार्च २०१६ अंतिम अद्यतन : २२ मार्च २०१६नोट: 'संगकारा ने बिना विकेट कीपिंग के भी ४४ मैचों में १९ कैच ले चुके है।  अंतिम अद्यतन : २२ मार्च २०१६ अंतिम अद्यतन : २२ मार्च २०१६ अंतिम अद्यतन : २२ मार्च २०१६
हरिता कौर देओल

हरिता कौर देओल (१९७२ से २५ दिसम्बर १९९६) एक महिला वायुयान चालक थी जो कि भारतीय वायु सेना में कार्यरत थीं।  ,साथ ही ये भारत की पहली महिला पायलट थीं। इनका जन्म पंजाब के चंडीगढ़ में एक सिक्ख परिवार में हुआ था।
पॉल टिब्बेत्स

कर्नल पॉल टिब्बेट उस अमेरिकी युद्धक विमान के संचालक थे, जिससे हिरोशिमा पर अणु बम गिराया गया था। उस युद्धक विमान का नाम 'एनोला गे' था। अणु बम का कूट नाम 'लिटिल बॉय' था।
अन्तस्थ राज्य

दो परस्पर शत्रु देशों के बीच स्थित देश को अन्तःस्थ राज्य कहते हैं। माना जाता है कि अन्तःस्थ राज्य के अस्तित्व के कारण वे शत्रु देश युद्ध (संघर्ष) से बचे रह पाते हैं।
सुनील सभरवाल

सुनील सबरवाल (अँग्रेजी: Sunil Sabharwal), जन्म:1964, दिल्ली) संयुक्त राज्य अमेरिका के अंतर्राष्ट्रीय मुद्रा कोष के वैकल्पिक कार्यकारी निदेशक हैं। वे इस पद पर पहुंचने वाले भारतीय मूल के पहले व्यक्ति हैं। इसके पूर्व वे वर्ष 1992-1996 में यूरोपीय बैंक फॉर रीकंस्ट्रक्शन एंड डेवलपमेंट में प्रमुख बैंकर के रूप में कार्यरत थे। वे वर्ष 2011-2013 के बीच यूरोपीय ई-कॉमर्स कंपनी ओगोन बोर्ड के अध्यक्ष रहे चुके हैं। वे वर्ष 2006 से स्वतंत्र निवेशक के रूप में कम रहे थे।
गो (खेल)

गो एक बोर्ड गेम है जिसमें खिलाडियों का लक्ष्य ज्यादा से ज्यादा क्षेत्र को घेरना होता है।
ट्रन राजवंश

ट्रन राजवंश (Trần dynasty) वियतनाम का एक राजवंश था जो सन् १२२५ ई में शुरु हुआ और १४०० ई तक चला। इसका आरम्भ १२२५ में सम्राट ट्रन थाई टोंग (Trần Thái Tông) के राजसिंहासन प्राप्त होने के साथ हुआ जब उनके चाचा ट्रन थू दो (Trần Thủ Độ) ने ली राजवंश के अंतिम शासक, ८ वर्षीय रानी ली चियु होआंग (Lý Chiêu Hoàng), को गद्दी से हटा दिया। ट्रन राजाओं के काल में उत्तर से मंगोल साम्राज्य ने तीन बार वियतनाम पर आक्रमण किया और तीनों बार उन्हें वापस धकेल दिया गया। इसमें १२८८ का बाच दांग नदी का युद्ध (Battle of Bạch Đằng River) निर्णायक माना जाता है। १४०० में ५ वर्षीय ट्रन थेउ दे (Trần Thiếu Đế) सम्राट था और उसे अपने नाना हो कुइ लय (Hồ Quý Ly) को गद्दी देनी पड़ी, जिसके साथ ट्रन राजवंश का काल समाप्त हो गया।
महान भारतीय उद्यामी महिलाएँ

वे दिन बीत गये हैं जब महिलाएँ केवल घर की र्रसोई में पयी जाती थीं। आजकल महिलाएँ केवल पुरुषों से कंधे से कंधा मिलाकर ही नहीं छलती हैं बल्की कैइ क्षेत्रों में उनसे अच्छा प्रदर्शन भी कररही हैं। चाहे व्यापार हो, सेना या फैशन डिज़ाइनिंग हो, प्रत्येक और लगभग हर क्षेत्र में प्रतिभाशाली महिलाओं को हम अब पा सकते हैं। वे एक भारतीय-अम्रीकी डिज़ाइनर और उद्यामी हैं, जिनका जन्म २७ फरवरी, १९६५ में, नैइ दिल्ली में हुआ
बलबीर सिंह चौहान

न्यायमूर्ति डॉ॰ बलबीर सिंह चौहान भारतीय विधि आयोग के 21वें अध्यक्ष हैं। 10 मार्च, 2016 को केंद्र सरकार ने उन्हें इस पद पर नियुक्त किया। इसके पूर्व वे कावेरी नदी जल विवाद न्यायाधिकरण के अध्यक्ष थे। वे मई, 2009 से जुलाई, 2014 के मध्य भारत के उच्चतम न्यायालय के न्यायाधीश रह चुके हैं।वे 16 जुलाई 2008 से 10 मई 2009 तक उड़ीसा उच्च न्यायालय के मुख्य न्यायाधीश रह चुके हैं।
सारामाती पर्वत

सारामाती, जो कभी-कभी सरामाती या सैरामाती भी उच्चारित किया जाता है, भारत के नागालैण्ड राज्य का सबसे ऊँचा पर्वत है। ३,८२६ मीटर लम्बा यह पहाड़ भारत की बर्मा के साथ अंतरराष्ट्रीय सीमा पर खड़ा है और उस देश के सगाइंग मण्डल का भी सबसे ऊँचा बिन्दु है। यह नागालैण्ड के ट्वेनसांग शहर के समीप है। सर्दियों में सारामाती पर अक्सर हिमपात होता है और हिम कई सप्ताह तक स्थाई रूप से पहाड़ की चोटी ढके रहता है।
खेल लीग

कि | में एक विशिष्ट खेल टूर्नामेंट प्रतिस्पर्धा एक दूसरे के खिलाफ | एक 'खेल लीग' खेल टीम या व्यक्ति [एथलीटों] [खिलाड़ी] का एक समूह है। इसके सरलतम पर, इसके बारे में एक स्थानीय समूह हो सकता है शौकिया एथलीटों जो आपस में टीमों के रूप में और पर प्रतिस्पर्धा weekends; इसकी सबसे परिसर में, यह एक अंतरराष्ट्रीय हो सकता है पेशेवर लीग पैसे की बड़ी मात्रा में कर रही है और और खिलाड़ियों के हजारों टीमों के दर्जनों शामिल हैं।
मगवे

मगवे (बर्मी: မကွေးမြို့, अंग्रेज़ी: Magway) बर्मा का एक शहर है और उस देश के मगवे मण्डल की राजधानी है।
मलय द्वीपसमूह

मलय द्वीपसमूह (Malay Archipelago) दक्षिणपूर्वी एशिया की मुख्यभूमि और ऑस्ट्रेलिया के बीच में विस्तृत एक द्वीपसमूह है। हिन्द महासागर से लेकर प्रशांत महासागर तक फैले हुए इस द्वीपसमूह में २५,००० द्वीप हैं। क्षेत्रफल के आधार पर यह दुनिया का सबसे बड़ा और द्वीप-संख्या के आधार पर विश्व का चौथा सबसे बड़ा द्वीपसमूह है। ब्रुनेई, पूर्वी मलेशिया, इण्डोनेशिया, पूर्वी तिमोर, सिंगापुर और फ़िलिपीन्स इसमें आते हैं। पापुआ न्यू गिनी इसमें सम्मिलित नहीं किया जाता हालांकि कुछ परिभाषाओं में नया गिनी द्वीप का पश्चिमी भाग (जो इण्डोनेशिया का हिस्सा है) मलय द्वीपसमूह में गिना जाता है।
चारशंबे सुरी

चारशंबे सुरी (फारसी: چارشنبه ‌سوری – Čāršanbe Suri‎‎; अजरबैजानी: Çərşənbə Bayramı; कुर्दिश: Çarşema Sor‎), ईरान में मनाया जाने वाला एक त्यौहार है जो वर्तमान वर्ष के अन्तिम मंगलवार ( नौरोज के पहले) की शाम को मनाया जाता है। पंजाब, हरियाणा और दिल्ली में मनाई जाने वाली लोहड़ी और ईरान का चहार-शंबे सूरी बिल्कुल एक जैसे त्योहार हैं। इस मंगलवार की रात लोग अपने घरों के आगे आग जलाकर उसके ऊपर से कूदते हैं और अग्नि को पवित्र मानकर उसमें तिल, शक्कर और सूखे मेवे अर्पित करते हुए यह गीत गाते हैं- इसका अर्थ है - हे पवित्र अग्नि! हमारा निस्तेज पीलापन तू हर ले, अपनी जीवंत लालिमा से हमें भर दे। यह ईरानी पर्वगीत ऋग्वेद की ऋचा की याद दिलाता है-
थिसारा परेरा

थिसारा परेरा (अंग्रेजी : Thisara Parera) (जन्म : ०३ अप्रैल १९८९ कोलम्बो ,श्रीलंका ) एक क्रिकेट खिलाड़ी है जो  श्रीलंका की राष्ट्रीय क्रिकेट टीम श्रीलंका क्रिकेट टीम के लिए खेलते हैं। परेरा एक हरफ़नमौला खिलाड़ी है। इन्होंने अपना पहला टेस्ट मैच इंग्लैंड क्रिकेट टीम के विरुद्ध २०१२ में खेला था तथा पहला एक दिवसीय अंतरराष्ट्रीय मैच भारत के सामने २००९ में खेला था।
बरितो नदी

बरितो नदी दक्षिणपूर्वी एशिया के बोर्नियो द्वीप पर इण्डोनेशिया के दक्षिण कालिमंतान प्रान्त में स्थित एक नदी है। ८९० किमी लम्बी यह नदी मूलर पर्वतमाला से उभरती है और बंजरमासीन शहर से गुज़रती हुई जावा सागर में बह जाती है। इसी के किनारे रहने वाले डायक लोगों का उपसमुदाय ऐसी भाषा बोलता है जो हिन्द महासागर मे सैंकड़ो मील दूर स्थित माडागास्कर द्वीप की मालागासी भाषा से सबसे अधिक समानता रखती है, जिस से इतिहासकार अनुमान लगाते हैं कि इसी क्षेत्र से तीसरी से दसवी सदी ईसवी में डायक लोग जाकर माडागास्कर में बसे और मालागासी लोगों के पूर्वज बने। बरितो नदी की मुख्य उपनदी मर्तापुरा नदी है जिसका संगम बरितो नदी से बंजरमासीन में होता है।
टैप एवं डाई

टैप (Taps) तथा डाई (ठप्पा, रूपदा / dies) वे औजार हैं जो चूड़ी (थ्रेड) काटने के काम आते हैं। इनमें से अनेक काटने वाले औजार (cutting tools) हैं जबकि अन्य रूप प्रदान करने वाले (forming) औजार।
संमिलन सीमा

भूवैज्ञानिक प्लेट विवर्तनिकी में संमिलन सीमा (convergent boundary) वह सीमा होती है जहाँ पृथ्वी के स्थलमण्डल (लिथोस्फ़ीयर) के दो भौगोलिक तख़्ते (प्लेटें) एक दूसरे की ओर आकर टकराते हैं या आपस में घिसते हैं। ऐसे क्षेत्रों में दबाव और रगड़ से भूप्रावार (मैन्टल) का पत्थर पिघलने लगता है और ज्वालामुखी तथा भूकम्पन घटनाओं में से एक या दोनों मौजूद रहते हैं। संमिलन सीमाओं पर या तो एक तख़्ते का छोर दूसरे तख़्ते के नीचे दबने लगता है (इसे निम्नस्खलन या सबडक्शन कहते हैं) या फिर महाद्वीपीय टकराव होता है। यदि संमिलन सीमा पर एक प्लेट दूसरे के नीचे खिसककर (स्खलित होकर) दबने लगे तो इस प्रक्रिया को निम्नस्खलन (सबडक्शन, subduction) कहते है और उस दबी हुई प्लेट को निम्नस्खलित प्लेट (subducted plate) कहते हैं। इस स्थिति में ऊपर चढ़ी हुई प्लेट को उपरस्खलित प्लेट (obducted plate) कहते हैं। एशिया में भारतीय प्लेट के यूरेशियाई प्लेट की संमिलन सीमा पर भारतीय प्लेट के निम्नस्खलन से ही हिमालय व तिब्बत के पठार की उच्चभूमि का निर्माण हुआ है। जब दो तख़्ते टकराते हैं, और यदी एक महासागरीय हो और दूसरा महाद्वीपीय हो, तो महाद्वीपीय तख़्ता आम तौर पर महासागरीय तख़्ते से कम घना होता है। इसलिये, सामान्यतः महासागरीय तख़्ता दूसरे तख़्ते के नीचे डूबता (दबता) है। ऐसी स्थितियों में एक ओर तो गहरा महासागरीय गर्त (ट्रेन्च) बन जाता है और दूसरी ओर एक पर्वतमाला बन जाती है। ठीक यही प्रशांत महासागर में महासागरीय नाज़का प्लेट के महाद्वीपीय दक्षिण अमेरिकी प्लेट के साथ बनी संमिलन सीमा पर हुआ है। अत्यंत दबाव के कारण यहाँ पत्थर पिघलकर लावा बन जाता है और भारी मात्रा में गैस भी बनती है। इस कारणवश इन पर्वतमालाओं के कुछ पर्वत विश्व के सबसे विस्फोटक ज्वालामुखिओं में गिने जा सकते है। दक्षिण अमेरिका की ऐन्डीज़ पर्वतमाला के सक्रीय ज्वालामुखी नाज़का व दक्षिण अमेरिकी तख़्तों में हो रही इसी आपसी प्रक्रिया का नतीजा हैं।
निम्नस्खलन

भूविज्ञान में निम्नस्खलन उस प्रक्रिया को कहते हैं जिसमें दो भौगोलिक तख़्तों की संमिलन सीमा पर एक तख़्ता दूसरे के नीचे फिसलकर दबने लगता है, यानि कि उसका दूसरे तख़्ते के नीचे स्खलन होने लगता है। निम्नस्खलन क्षेत्र पृथ्वी के वे इलाक़े होते हैं जहाँ यह निम्नस्खलन चल रहा हो। अक्सर इन निम्नस्खलन क्षेत्रों में ज्वालामुखी, पर्वतमालाएँ, या (यदि यह समुद्री क्षेत्र में हो) महासागरीय गर्त (खाईयाँ या ट्रेन्च) बन जाते हैं। निम्नस्खलन की प्रक्रिया की गति चंद सेन्टीमीटर प्रति वर्ष ही होती है। एक तख़्ता दूसरे तख़्ते के नीचे दो से आठ सेमी प्रति वर्ष के औसत दर से खिसकता है। भारतीय उपमहाद्वीप में भारतीय प्लेट के यूरेशियाई प्लेट की संमिलन सीमा पर भारतीय प्लेट के निम्नस्खलन से ही हिमालय व तिब्बत के पठार की उच्चभूमि का निर्माण हुआ है।
ज्वालामुखीयता

ज्वालामुखीयता (volcanism या vulcanism) पृथ्वी या अन्य किसी स्थलीय ग्रह या प्राकृतिक उपग्रह पर सबसी ऊपरी सतह में बनी दरार या छिद्र से नीचे से पिघले पत्थर या अन्य सामग्री के लावा और गैसों के रूप में उलगाव को कहते हैं। इनमें वह सारी परिघटनाएँ आती हैं जिनमें भूपर्पटी (क्रस्ट) और भूप्रावार (मैन्टल) से पिघली सामग्री उगल कर या विस्फोटक प्रक्रिया द्वारा ऊपर सतह पर आए और वहाँ जमकर ठोस रूप ले ले।
बाढ़ बेसाल्ट

बाढ़ बेसाल्ट (flood basalt) ऐसे भयानक ज्वालामुखीय विस्फोट या विस्फोटों की शृंखला का नतीजा होता है जो किसी समुद्री फ़र्श या घरती के विस्तृत क्षेत्र पर बेसाल्ट लावा फैला दे, यानि वहाँ लावा की बाढ़ फैलाकर उसे जमने पर बेसाल्ट की चट्टानों से ढक दे। बहुत ही बड़े बाढ़ बेसाल्ट के प्रदेशों को उद्भेदन (ट्रैप) कहा जाता है, जिसका एक महत्वपूर्ण उदाहरण भारत का दक्कन उद्भेदन है। पृथ्वी के पिछले २५ करोड़ वर्षों के इतिहास में बाढ़ बेसाल्ट की ग्यारह घटनाएँ रहीं हैं, जिन्होंने विश्व में कई पठार और पर्वतमालाएँ निर्मित की हैं। हमारे ग्रह के इतिहास की पाँच महाविलुप्ति घटनाओं के पीछे भी एसी बाढ़ बेसाल्ट घटनाओं के होने का सन्देह है और सम्भव है कि पृथ्वी पर क्षुद्रग्रह प्रहार से भी बाढ़ बेसाल्ट घटनाएँ बीत सकती हैं।
महाद्वीपीय भूपर्पटी

महाद्वीपीय भूपर्पटी (continental crust) आग्नेय (इगनियस), अवसादी (सेडिमेन्टरी) और कायांतरित पत्थरों की बनी उस परत को कहते हैं जिसके महाद्वीप और उनसे जुड़े हुए लेकिन महासागरों में डूबे महाद्वीपीय ताक बने होते हैं। क्योंकि यह सामग्री सिलिकन व अल्युमिनियम से भरपूर खनिजों की बनी होती है इसलिये इस परत को कभी-कभी सिअल (sial) भी कहते हैं, जबकि महासागरीय भूपर्पटी (oceanic crust) में सिलिकन और मैग्नीसियम के खनिज अधिक होने से उसे सिमा (sima) कहा जाता है। महासागरीय भूपर्पटी महाद्वीपीय भूपर्पटी से कम मोटी परत होती है और १० किलोमीटर से कम की मोटाई रखती है, लेकिन यह महाद्वीपीय भूपर्पटी की तुलना में अधिक घनी भी होती है। महाद्वीपीय भूपर्पटी का औसत घनत्व २.७ ग्राम प्रति घन सेन्टीमीटर होता है जबकि महासागरीय भूपर्पटी २.९ ग्राम प्रति घन सेन्टीमीटर का औसत घनत्व रखती है।
ज्वालामुखीय चाप

ज्वालामुखीय चाप (volcanic arc) ज्वालामुखियों की एक शृंखला होती है जो दो भौगोलिक तख़्तों की संमिलन सीमा में निम्नस्खलित तख़्ते (subducting plate) के ऊपर बन जाती है। ऊपर से देखने पर ज्वालामुखियों की यह शृंखला एक चाप (आर्क) के आकार में नज़र आती है। यदि यह किसी महासागर में स्थित हो तो अक्सर यह ज्वालामुखी समुद्र सतह से ऊपर निकलकर ज्वालामुखीय द्वीप बना देते हैं और यह शृंखला एक द्वीप चाप के रूप में नज़र आती है। अक्सर इन द्वीपों से सामानांतर एक महासागरीय गर्त (ट्रेन्च) भी स्थित होता है।
कोरल सागर

कोरल सागर (Coral Sea) दक्षिणी प्रशांत महासागर का एक सीमांत सागर है, जो ऑस्ट्रेलिया के उत्तरी तट पर यॉर्क अंतरीप प्रायद्वीप से पूर्वोत्तर में स्थित है। इसके पश्चिम में क्वीन्सलैण्ड का पूर्वी तट है और पूर्व में वानूआतू स्थित है। पश्चिमोत्तर में यह पूर्वी नया गिनी के दक्षिण तट से मिलता है और टोरेस जलसन्धि द्वारा आराफ़ूरा सागर से जुड़ा हुआ है। पूर्व में यह प्रशांत महासागर और सोलोमन सागर से जुड़ा हुआ है। विश्व-प्रसिद्ध ग्रेट बैरियर रीफ, जो दुनिया का सबसे बड़ा प्रवाल शैल-श्रेणी मंडल है, कोरल सागर में ही स्थित है।
सुन्दा चाप

सुन्दा चाप (Sunda Arc) दक्षिणपूर्व एशिया में स्थित एक ज्वालामुखीय चाप (volcanic arc) है जिसने सुमात्रा, जावा, सुन्दा जलसन्धि और लघुतर सुन्दा द्वीपसमूह के द्वीपों का निर्माण किया। इस पूरे चाप में ज्वालामुखियों की एक शृंखला रीढ़ की भांति खड़ी है।